Daržininkai (Kaniava)

Daržininkai – kaimas Varėnos rajono savivaldybėje, 3 km į pietvakarius nuo Panočių, prie vieškelio , netoli Dainavos girios pakraščio.

Istorija 

1744 m. Vilniaus vyskupijos sinodo sąrašuose minimi Daržininkai (Derzyniki). 1777 m. čia gyveno Semsė, Lokys, Klimavičius, būta 2,6 valako dirbamos žemės. XIX a. vid. buvo 4 kiemai (gyveno Lioliai, Švedai, Nalivaikos, Aliukai, Butkevičiai).

Daržininkai (Ogrodnikai) XIX a. priklausė Lydos apskrities Kaniavos valsčiui ir apylinkei, priklausė Kaniavos dvaro valdai.

Gyventojai 

Pagal lenkų valdžios 1921 m. atliktą surašymą kaime gyveno 48 žmonės, iš kurių 44 užsirašė lietuviais ir 4 rusais.

Šaltiniai 

Varėnos rajono savivaldybės gyvenvietės